
  Green Urban Resilience15


Присъединете се към нашето международно обучение за обучители по устойчиви на климата зелени градски зони

Имаме удоволствието да обявим и да поканим експерти и практикуващи да участват в съвместно трансгранично онлайн обучение за обучители, организирано в рамките проект № BSB00006 (Green Urban Resilience) „Зелени решения за адаптация към изменението на климата за интелигентни и устойчиви градове в Черноморския басейн“.
Проектът се изпълнява по първата покана за предложения по програмата Interreg VI-B NEXT Черноморски басейн 2021–2027 и е съфинансиран от Европейския съюз с 90% финансова подкрепа, с общ бюджет на проекта от 1 290 188,88 евро.

„Green Urban Resilience“ е инициатива за трансгранично сътрудничество, целяща да подпомогне адаптацията към изменението на климата в градските райони, по-специално справянето с ефекта на градския топлинен остров чрез:
• Разработване на зелени и природосъобразни градски решения
• Интегриране на адаптацията към климата в политиките за местно планиране
• Създаване на Международния LANDLAB за научна подкрепа - първата лаборатория за ландшафтни изследвания в черноморския басейн
• Укрепване на капацитета на местните власти, експертите и общностите

Проектът обединява партньори от Турция, България, Грузия и Гърция, съчетавайки научна експертиза и практически общински опит за изграждане на по-устойчиви и адаптивни към климата градове.
„Обучението за обучители“, насочено към изграждане на капацитет, ще се проведе на: 08 април 2026 г. /сряда/ в онлайн формат, на английски език и е отворено за всички заинтересовани местни експерти. 
Това съвместно събитие има за цел да изгради капацитета на експерти, работещи в областта на градската зелена инфраструктура и озеленяването, като им даде възможност да:

• Прилагат устойчиви на изменението на климата подходи в обществени зелени площи и жилищни градини
• Получават достъп до съвместно разработени обучителни материали и брошури
• Разбират как да провеждат местни обучения за две ключови целеви групи:
· Общински служители, отговорни за обществените зелени площи
· Собственици на жилищни градини и местни общности
• Действат като мултипликатори (обучители) на национално и местно ниво
• Подкрепят общините и гражданите в адаптирането към изменението на климата
Каним на това обучение обучители:
• Експерти от общински отдели за паркове и зелени площи
• Градоустройствени специалисти, ландшафтни архитекти, специалисти по горско стопанство и околна среда
• Обучители и експерти, интересуващи се от трансфер на знания и изграждане на капацитет

От участниците се очаква да допринесат за разпространението на знания на местно ниво в целевите страни Турция, България, Грузия и Гърция.
Обучението ще се проведе от:
• Експертния екип на LANDLAB, създаден в Турция в рамките на проекта „Green Urban Resilience“, състоящ се от академичен персонал (преподаватели и изследователи) от Лесотехническия факултет, катедра „Ландшафтна архитектура“ в Истанбулския университет – Джерапаша;
• Международни експерти по градско планиране, озеленяване, горско стопанство, зелена инфраструктура и адаптация към климата от Гърция, България и Грузия.
Обучените обучители ще получат:
• Достъп до разработена по проекта програма за обучение и брошури
• Практически знания относно:
o Избор на растения, устойчиви на климатичните промени
o Устойчиво поддържане на зелени площи
o Планиране на градска зелена инфраструктура
• Ясни насоки за това как да се провеждат местни обучения
• Възможност за присъединяване към регионална мрежа от обучители и експерти
След завършване на това обучение за обучители, участниците ще имат възможност да провеждат местни обучения лице в лице в своите страни, да работят за повишаване на осведомеността сред общините и гражданите и да допринесат за изграждането на капацитет за устойчиви на климатичните промени градове.
За да участвате в обучението, можете да се регистрирате като попълните формата тук. Регистрацията е отворена до 07.04.2026 г.
Програма на събитието можете да откриете тук.
Това събитие се организира в рамките на проект № BSB00006 (Green Urban Resilience), съфинансиран от Европейския съюз чрез програмата Interreg VI-B NEXT Черноморски басейн 2021–2027, с 90% финансова подкрепа от ЕС. Съдържанието на това съобщение е изключителна отговорност на партньорите по проекта и не отразява непременно гледните точки на Европейския съюз или на органите по програмата.

